CELEX: 62015TN0435
Language: hu
Date: 2015-07-29 00:00:00
Title: T-435/15. sz. ügy: 2015. július 29-én benyújtott kereset – Kolchi Raj Industrial kontra Bizottság

5.10.2015   
            
            
               HU
            
            
               Az Európai Unió Hivatalos Lapja
            
            
               C 328/19
            
         2015. július 29-én benyújtott kereset – Kolchi Raj Industrial kontra Bizottság
   (T-435/15. sz. ügy)
   (2015/C 328/20)
   Az eljárás nyelve: angol
   
      Felek
   
   
      Felperes: Kolachi Raj Industrial (Private) Ltd (Karachi, Pakisztán) (képviselő: P. Bentley QC)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2015/776/EU bizottsági végrehajtási rendeletet (1) annyiban, amennyiben az:
               
                           —
                        
                        
                           i) elutasítja a felperes arra irányuló kérelmét, hogy mentesítse őt a Pakisztánban feladott kerékpárok behozatalára kivetett dömpingellenes intézkedések bármiféle kiterjesztése alól;
                        
                     
                           —
                        
                        
                           ii) az 502/2013/EU tanácsi rendelettel (2) a Kínai Népköztársaságból származó kerékpárok behozatalára kivetett végleges dömpingellenes vámokat kiterjeszti a felperes által Pakisztánban feladott kerékpárok behozatalára; és
                        
                     
                           —
                        
                        
                           iii) elrendeli az említett vámok beszedését a Pakisztánban feladott és a 938/2014/EU rendelet (3) 2. cikke alapján nyilvántartásba vett behozatalokra.
                        
                     
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes egyetlen, arra alapított jogalapra hivatkozik, hogy az alperes megsértette az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet (HL 2009 L 343., 51. o.) 13. cikke (2) bekezdésének b) pontját. Konkrétabban, a 13. cikk (2) bekezdése b) pontjának alkalmazása során az alperes eljárási szabálytalanságokat követett el, tévesen alkalmazta a jogot és inkoherens indokolást alkalmazott.
   
      (1)  Az 502/2013/EU tanácsi rendelettel a Kínai Népköztársaságból származó kerékpárok behozatalára kivetett végleges dömpingellenes vámnak a Kambodzsában, Pakisztánban és a Fülöp-szigeteken feladott, akár Kambodzsából, Pakisztánból és a Fülöp-szigetekről származóként, akár nem ilyenként bejelentett kerékpárok behozatalára történő kiterjesztéséről szóló, 2015. május 18-i 2015/776/EU bizottsági végrehajtási rendelet (HL 2015 L 122., 4. o.).
   
      (2)  A Kínai Népköztársaságból származó kerékpárok behozatalára vonatkozó végleges dömpingellenes vám kivetéséről szóló 990/2011/EU végrehajtási rendeletnek az 1225/2009/EK rendelet 11. cikkének (3) bekezdése szerinti időközi felülvizsgálatot követő módosításáról szóló, 2013. május 29-i 502/2013/EU tanácsi rendelet (JO 2013 L153., 17. o.).
   
      (3)  A Kínai Népköztársaságból származó kerékpárok behozatalára vonatkozó 502/2013/EU tanácsi rendelet által elrendelt dömpingellenes intézkedéseknek a Kambodzsában, Pakisztánban és a Fülöp-szigeteken feladott, akár Kambodzsából, Pakisztánból és a Fülöp-szigetekről származóként, akár nem ilyenként bejelentett kerékpárok behozatala által megvalósuló esetleges kijátszására vonatkozó vizsgálat kezdeményezéséről és az ilyen behozatalok nyilvántartásba vételének elrendeléséről szóló, 2014. szeptember 2-i 938/2014/EU bizottsági végrehajtási rendelet (HL 2014 L 263., 5. o.).